เนื่องด้วยเมื่อคืนผ่าฟันคุด จึงไม่สามารถทานอะไรได้ก็เลยลองเปิดดูร้านโจ๊กแนะนำกับทางวงใน ซึ่งก็เคยจำได้ว่าโจรสามย่านเป็นโจ๊กที่เก่าแก่และโด่งดังมาก เคยอยากลองทานแต่ไม่มีโอกาสสักที แต่ตอนนี้โคตรโชคดีเพราะสมัยนี้มีไลน์แมนให้บริการส่งถึงบ้านจึงได้ลองส่งทาน ซึ่งที่เลือกคือโจ๊กพิเศษ ไม่เครื่องใน ใส่แต่หมูล้วน 3 ถุง พอมาถึงก็ลองแอบดู เอาจริงๆรู้สึกว่าพิเศษแต่ถุงเล็กจังนะ พอแกะใส่ถ้วยเท่านั้นแหละ หูย ใส่หมูให้เยอะมากๆ หลายก้อนแถมใหญ่ด้วย โอเค ถึงจะดูน้อยแต่เครื่องก็แน่นมาก รสชาติขอพูดตรงๆเรยว่าอร่อยค่ะ ส่วนตัวเป็นคนชอบทานโจ๊กมาก โจ๊กเจ้าดังๆหลายร้านไม่สมคำเล่าลือ แต่ร้านนี้อร่อยจริงค่ะ มีความเข้มข้น ทานได้โดยไม่ต้องปรุงเพิ่ม ตัวเนื้อก็ไม่เหลวจนเละไป เนื้อหมูสับก็นุ่นกำลังดี โดยรวมแล้วอร่อยมาก ติดเรยก็ว่าได้ เต็ม10ให้10สำหรับรสชาติค่ะ ไม่ผิดหวังที่คาดหวังไว้สูง 